Kultura Maribor

Svet je moj dom
2025-06-24 19:00 - 20:00 (Europe/Paris) | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

Pikin cirkus
2025-06-24 18:30 - 19:15 | Maribor center / Vetrinjski dvor
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Interaktivna gledališka predstava
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Otroci in starši so aktivno vključeni v dogajanje, saj sodelujejo v različnih točkah ter igrah, ki jih vodita Pika Nogavička in Klovn Jakobs. Pridružite se nam na tem čarobnem potovanju, kjer smeha in veselja nikoli ne zmanjka. Naj se vaša domišljija prebudi in naj vas Pikin cirkus popelje na nepozabno potovanje, polno smeha, nagajivosti in zabave!
Trajanje: 35 minut

Povezava do originalnega članka

Plesni projekt Centra plesa
2025-06-24 17:00 - 18:00 | Maribor center / Mestni park
Tovarishia Dance Company se predstavi s plesnimi projekti iz sezone 2024/25.
Tovarishia je nastala v hiši Centra plesa kot vrh izobraževanja v sodobnem plesu. Ustvarja plesne predstave, performanse na prostem in plesne filme. Je slovenska plesna kompanija, ki se posveča fizični ter tehnični zahtevnosti sodobnega plesa, hkrati pa hoče in mora sporočati, izzivati, opominjati, spominjati, osvajati in predvsem ne puščati gledalcev hladnih. Je pojem zaupanja, skupnega razvoja in sprejemanja soplesalcev v vsej njihovi norosti. Tovarishio vodijo Tovarishi, ki so za to poklicani.

Povezava do originalnega članka

Kariera komika
2025-06-23 21:00 - 22:30 | Maribor center / Vetrinjski dvor
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene.
Gostje bodo razkrivali vse: od prvih treme polnih nastopov v zakajenih lokalih do nastopanja pred tisočglavo množico, od zlatih open mic večerov do mučnih »bombanj« – vse brez olepševanja, a z ogromno humorja. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Gostje bodo v živo razpravljali o vzponih, padcih, čudnih »bookerjih«, še bolj čudnih občinstvih in o tem, zakaj bi kdo sploh hotel imeti kariero, kjer je cilj spravit ljudi v smeh … vsak večer.
Če vas zanima komedija ali pa samo radi kukate v zakulisje ustvarjalnega kaosa – tole je večer za vas. Sedeži so omejeni, psihoanaliza komikov pa neprecenljiva – ne zamudite!

Vstopnice: 10 € sedišče (do 19. 6.) / 15 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Škratka Sladka
2025-06-22 18:30 - 19:15 | Maribor center / Vetrinjski dvor
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Teta Omleta je skrila namige in vsi škratje iz Sladkodola so na lovu za skritim zakladom. Tudi Škratka Sladka, ki bo tokrat prispela v čudovit kraj, kjer jo bo pričakala kopica nasmejanih otrok. Otrok, ki imajo s seboj čarobne prstke in z veseljem pomagajo mali škratki, ko ji zmanjka orehov, ko se iz pečice kadi, še preden ji uspe prešteti do deset, ko se njen prijatelj noče igrati s samorogi, ko ji uide »nagajiva moka« in ji zlata ribica izpolni samo dve želji.
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Trajanje: 35 minut

Povezava do originalnega članka

Med svetovi
2025-06-22 18:00 - 19:00 | Maribor center / Vojašniški trg
Plesne miniature Centra plesa
Tovarishia Dance Company se predstavi s plesnimi projekti iz sezone 2024/25. Tovarishia je nastala v hiši Centra plesa kot vrh izobraževanja v sodobnem plesu. Ustvarja plesne predstave, performanse na prostem in plesne filme. Je slovenska plesna kompanija, ki se posveča fizični in tehnični zahtevnosti sodobnega plesa, hkrati pa hoče in mora sporočati, izzivati, opominjati, spominjati, osvajati in predvsem ne puščati gledalcev hladnih. Je pojem zaupanja, skupnega razvoja in sprejemanja soplesalcev v vsej njihovi norosti. Tovarishio vodijo Tovarishi, ki so za to poklicani.

Povezava do originalnega članka

Trica iz Srbije
2025-06-21 21:00 - 22:30 | Maribor center / Vetrinjski dvor
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Dušan Varničić je komik in scenarist iz Novega Sada. Znan je po opazovalnem humorju, pozitivnem duhu ter forumih o moških in ženskih odnosih, ki nimajo roka trajanja. Z moškega vidika boste slišali, kako je preživeti nosečnost in vzgajati dvojčka.
Filip Ugrenović se je rodil 8. marca 1988. Od leta 2016 do 2022 je bil scenarist in udeleženec oddaje Večeri z Ivanom Ivanovićem, od leta 2023 pa je udeleženec humorističnega šov programa Reci 8. Za seboj ima dve predstavi; Filipike (2016) in Roast night (2018). Od leta 2025 izvaja predstavo Zmenek na slepo, med letom pa bo izdal tudi novo predstavo, katere dele bo predstavil na Festivalu Lent. Njegove teme so povezane z glasbo, filmom ter odnosi med prijatelji in partnerji. Slišali boste tudi, kako je videti življenje 8. marca rojenega človeka, ki ne mara nogometa, ne hodi v fitnes, ne pije piva in pri 37-ih letih ne zna voziti avtomobila.
Srdjan Olman, rojen v Subotici in živeč v Beogradu, se s stand up komedijo ukvarja od leta 2013. Za seboj ima štiri »one man showe«; Severno ledeni humor, Pravica za Allmana, Kaj se je zgodilo z nami? in Strokovnjak. Večkrat je nastopil na vseh večjih festivalih stand up komedije, zabaval je že občinstvo po vsem Balkanu, pa tudi na Madžarskem, v Avstriji, Nemčiji, Švici, Emiratih in Kanadi. Je avtor humoristične oddaje Olman Show, ki je bila leta 2021 predvajana na Grand TV. Istega leta je kot edini komik iz Srbije sodeloval v humoristični oddaji Director of Space na hrvaški televiziji RTL, v letih 2023 in 2024 pa je bil eden od vodilnih komikov v stand up showu Reca 8, ki se je predvajal na Prvi televiziji v Srbiji.
Predstava bo v srbskem jeziku.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Ženske brez filtra
2025-06-21 21:00 - 22:30 | Maribor center / Avditorij LGM
Ženske brez filtra je komedija, kjer 5 žensk brez zadržkov govori o temah, ki so marsikomu blizu, a o njih redko kdo upa na glas govoriti.
Z iskrenostjo in humorjem obravnavajo različne faze življenja: odnose z moškimi, staranje, starševstvo, spolnost in iskanje lastnih strasti.
Vsaka od teh 5 žensk prinaša svojo zgodbo in izkušnje, vse pa združuje nefiltriran pogled na današnji svet, ki je pogosto prekrit s filtri. Na odru vas bo teh 5 žensk s vpogledom v svoje življenje in razmišljanje zagotovo nasmejalo do solz, filtre pa bodo prihranile za Instagram.
Vstopnice:

25 € sedišče (do 19. 6.) / 27 € sedišče (od 20. 6.)
za študente in dijake: 5 € popusta na posamezno vstopnico

Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Variete Balkan
2025-06-21 19:00 - 20:00 | Maribor center / Trg Najstarejše trte
Ulično cirkuški variete
Cirkus je prispel v mesto! Eksotični migranti hodijo po tanki žici. Samohranilke lovijo ravnotežje na robu resničnosti. Upokojenci spreminjajo odpadke v zlato, medtem ko drevesa izginejo v sekundi. Politiki nas zabavajo s komičnimi piruetami, milijarderji lebdijo nad nami, vojaki pa žonglirajo z nevarnim tovorom. Občinstvo ploska, medtem ko svet gori – a je vse skupaj le spektakel?
Pridite in se potopite v svet, kjer cirkus presega meje zabave. Mednarodni kolektiv umetnic in umetnikov z angažiranostjo, humorjem ter cirkuškimi veščinami postavlja vprašanje: ali je lahko cirkus ogledalo resničnosti – ali celo gonilo sprememb?
Trajanje: 45 min

Povezava do originalnega članka

Čarobni napitek
2025-06-21 18:30 - 19:15 | Maribor center / Vetrinjski dvor
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave.
Gledališka predstava
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave. Ostaja pa veliko vprašanje: ali bosta Betka in Mimi združili svoje moči ter ustvarili ultimativni čarobni napitek? Hmmm …
Trajanje: 35 minut

Povezava do originalnega članka

Cirkus za vse: Klovn na ulici
2025-06-21 12:00 - 13:00 | Maribor center / Ertlov gozdiček
Kakšen je pogled na svet skozi oči klovna? Zakaj imajo klovni čudežno moč, da nasmejejo celotno vesolje? Zakaj je to lahko tudi čisto resen poklic? Odgovore na vsa ta in morda še kakšna vprašanja boste lahko poiskali sami …
Delavnica
Kakšen je pogled na svet skozi oči klovna? Zakaj imajo klovni čudežno moč, da nasmejejo celotno vesolje? Zakaj je to lahko tudi čisto resen poklic? Odgovore na vsa ta in morda še kakšna vprašanja boste lahko poiskali sami …
Kratka praktična delavnica, ki bo udeležence vseh starosti in izkušenj nastopanja odpeljala v svet fizičnega ter uličnega gledališča in klovnstva. Vodil jo bo Justin Durel, eden od vodij gledališke skupine Globus Hystericus. Izkušnje je nabiral v rodnih Združenih državah, a še bolj pomembno v italijanski šoli Helikos, ki goji principe, ki jih je v svet klovnstva uvedel nepozabni Jacques Lecocq.
Delavnica je primerna za vse ljudi od 7 do 99 leta starosti. Prijave na licu mesta, pred začetkom delavnice.
Trajanje: 60 min

Povezava do originalnega članka

Sanje uličarjev
2025-06-21 11:00 - 12:00 | Maribor center / Ertlov gozdiček
Varietejska ulična predstava
V parku lahko opazujemo barve dreves, zvoke ptic in ljudi, ki se sprehajajo ali tam preživljajo svoj prosti čas. Če se ustavimo in opazujemo naprej, se nam razkrijejo nove podrobnosti – park zaživi. Drevesa se spremenijo v kuliso, zvoki ptic se prelevijo v pesem, mimoidoči postanejo liki, polni zgodb, ki čakajo, da jih odkrijemo.
Sanje uličarjev: Pesem za park je vsakokratni lokaciji prilagojen gledališki dogodek, ki sicer vsakdanje interakcije spreminja v unikatno gledališko izkušnjo. Predstava se prične z vodenim sprehodom, med katerim gostiteljica gledalcem postopoma prebuja čute za opazovanje, občudovanje in čudenje. Ob prihodu v park je občinstvo povabljeno, da sede na posebej premišljeno mesto in odpre svoje čute. Kmalu se pričnejo po parku sprehajati različni karakterji, zatopljeni v svoje vsakodnevne opravke. Nato se v parku pojavi starka s sprehajalno palico in skrivnostnim kovčkom. Približa se občinstvu, prepozna njihovo prisotnost in park preobrazi v gledališki oder, na katerem se odvijejo neizpovedane zgodbe likov v slogu ulične varietejske predstave.
Ulične predstave so polne umetniške magije. Ta se skriva v tem, da se lahko vsak javni prostor iznenada spremeni v gledališče, kjer se občinstvo spontano zbere in kolektivno uživa v umetnosti. Maske prav tako ponujajo svojevrstno magijo, tisto, ki živi v svetu arhetipov in projekcij. Sanje uličarjev vse to združujejo in so bile ustvarjene kot poklon javnemu prostoru ter ljudem, kot ste vi, ki se nahajate v njem. Poetična gledališka intervencija z larvalnimi maskami je poklon ulični umetnosti, njenim ustvarjalcem in javnemu prostoru.
Predstava je bila v letu 2024 nagrajena z nagrado za odličnost v uličnem gledališču Urbana Ljubljana.
Trajanje: 35 min

Povezava do originalnega članka

Svetlana Makarovič: Čuk na palici
2025-06-21 10:30 - 11:30 | Maribor center / Mestni park
Otroški kabaret predstavlja oživljene protagoniste v lutkovni podobi in uprizarja zbirko uglasbenih pesmi ene najbolj priljubljenih slovenskih avtoric za otroke. V družbi navihanih, prevzetnih, požrešnih, razvajenih, lažnivih, kratkovidnih in zaljubljenih živali spoznamo življenjske zagate ter rešitve. Otroci v predstavi spoznajo tudi različne inštrumente: violino, kitaro, ukulele bas, klarinet, bobne, ksilofon, dežno palico, lončeni bas, činele, glinene ptičke, dromljo …

Povezava do originalnega članka

Tin in ostali pacienti
2025-06-20 21:00 - 22:30 | Maribor center / Vetrinjski dvor
Pripnite si varnostne pasove, prihaja Tin Vodopivec – specialist za smeh in glavni zdravnik te večerne terapije brez napotnice! Skupaj s svojimi komičnimi »pacienti« bo 20. junija poskrbel za temeljit pregled vaših smejalnih mišic. Nastopajo Tim Andrič, Jure in Mark ter seveda naš in vaš Tin Vodopivec.
Pripnite si varnostne pasove, prihaja Tin Vodopivec – specialist za smeh in glavni zdravnik te večerne terapije brez napotnice! Skupaj s svojimi komičnimi »pacienti« bo 20. junija poskrbel za temeljit pregled vaših smejalnih mišic. Vsak izmed nastopajočih prinaša svojo diagnozo absurda, ironičnih pripomb in brutalno iskrenih zgodb iz vsakdanjega življenja. Pridite na večer, kjer je edini recept: ena doza stand upa na polno in brez stranskih učinkov. No, razen bolečine v trebuhu od smeha.
Kdo so pacienti? Tim Andrič, Jure in Mark ter seveda naš in vaš Tin Vodopivec.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

La La Lajf
2025-06-20 21:00 - 22:00 | Maribor center / Avditorij LGM
Predstava La La Lajf je novi šov tandema Perica Jerković & Robert Petan, ki sta nas nedolgo nazaj navduševala s komedijo Zbogom, korona, mi gremo na dopust. Skozi skeče, pesmi in stand-up komedijo tokrat na odru dočarata vse, kar življenje prinese. Vrtčevsko rajanje, mladostniško popivanje v parku, poročno slavje, poletna žurka na plaži, novoletna sindikalna zabava ali sedmina. Življenje je žur – fajn se boš imel le, če ga ne dojemaš preresno.
Glasbeno-komični šov
ROJSTVO! Se ga ne spomnim najbolje …
VRTEC! Ko si srečen, brž ponovi vse od prej!
VALETA! To, kooončno je konec te osnovne!
MATURANC! To, kooončno je konec te srednje! Juhuuu!
DIPLOMA! To, kooončno … Čaki malo, tole mi je nekam znano.
SLUŽBA! Fak, tu sploh ni noben’ga »končno«! Jaz bom garal do smrti!
STARŠEVSTVO! Meni se bo zmešalo en dan. Tako je imeti otroke, al’ kaj? Fak! Mi nismo bili takšni, prisežem! Mi smo se cele dneve igrali na ulici, samo nafutrali so nas vmes!
ABRAHAM! Kdaj?! Kako?! Kdo je ta nagubana, osivela podoba v ogledalu?
PENZIJA! Danes je dober dan, ena okončina me celo ne boli. Grem počasi kar parcele na britofu počekirat.
VNUKI! Heh, klovni mali, ko bi le vedeli …
SMRT! No ja, cajt je že bil.
Predstava La La Lajf je novi šov tandema Perica Jerković & Robert Petan, ki sta nas nedolgo nazaj navduševala s komedijo Zbogom, korona, mi gremo na dopust. Skozi skeče, pesmi in stand-up komedijo tokrat na odru dočarata vse, kar življenje prinese. Vrtčevsko rajanje, mladostniško popivanje v parku, poročno slavje, poletna žurka na plaži, novoletna sindikalna zabava ali sedmina.
Življenje je žur – fajn se boš imel le, če ga ne dojemaš preresno.
Vstopnice:

20 € sedišče (do 19. 6.) / 22 € sedišče (od 20. 6.)
za študente in dijake: 5 € popusta na posamezno vstopnico

Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Cirkus na kvadrat
2025-06-20 18:00 - 19:00 | cirkus-na-kvadrat-2-jpg
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Ulični cirkus
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Žongliranje je umetnost brez meja in zabava brez pravil; lahko ga gledamo kot zabavo, kot športno aktivnost, kot matematično vajo, kot meditacijo ali pa kot simfonijo gibanja, kjer se združujejo hitrost, ritem in natančnost. Predstava je plod brezhibnega, skoraj magičnega dolgoletnega truda avtorice in avtorja, ki sta se poglobila v raznovrstne veščine žongliranja, cirkusa, komedije ter klovnstva. Je energičen in navdihujoč izkupiček njune ustvarjalnosti ter predanosti, ki bo zagotovo navdušil vsakogar! Ali ste pripravljeni na žonglerski šov, s katerim boste razgibali oči in domišljijo?
Trajanje: 25 min

Povezava do originalnega članka

Festival lent: Folkart
2025-06-20 00:00 - 2025-06-28 00:00 | Festival lent: Folkart
Naš najlepši stik z globalno dušo.
Ko poletni večeri zadišijo po Festivalu Lent, se Maribor prelevi v pravo svetovno vas – in prav poseben čar prinese Folkart, naš najlepši stik z globalno dušo. Ni le festival kostumov, pesmi in plesov. Je praznik identitete, korakov, ki nosijo zgodbe stoletij, in glasbe, ki ne potrebuje prevoda.
Folkart vsako leto odpre okno v svet in hkrati svet povabi, da pogleda skozi naše. V mesto prihajajo skupine z vseh koncev planeta – od andskih planot do afriških savan, od azijskih templjev do evropskih vasi. Vsaka s svojo barvno paleto, s svojim ritmom, jezikom telesa, oblačil in verovanj.
A folklora ni le spomin. Je živa dediščina, ki se prenaša iz roda v rod, z zavezanim šalom, z drobnim gibom rok, z zgodbo, izgovorjeno ob ognjišču. Je nežna revolucija proti pozabi. In Folkart nas spomni, da kultura ni nekaj, kar gledamo od daleč – to smo mi. In vsi drugi tudi.
Pridite, spoznajte svet skozi plesne korake, pesmi srca in duh skupnosti. Folkart ni le predstava – je praznik človeštva.

Povezava do originalnega članka

Festival lent: Stand Up Lent
2025-06-20 00:00 - 2025-06-28 00:00 | Maribor center
Mali upor proti resnosti sveta
Svet je včasih kot razmajana komedija – zmešnjava absurda, čudnih likov in nepričakovanih preobratov. In prav zato potrebujemo smeh. Tisti pristen, ki te zgrabi iz trebuha, solzi oči in za trenutek ustavi vse, kar je zunaj. Stand up Lent 2025 je tu, da postane vaša najljubša protiutež vsakdanjosti.
Tudi letos bomo oder prepustili mojstrom besednih akrobacij – komikom, ki znajo iz banalnosti potegniti zlato, iz zmede ustvariti red, in iz resnice… no, še večji smeh. Program bomo razkrivali postopoma, da bo vsak teden nova doza satire, ironije, absurda in tiste vrste humorja, ki te zadene, ko tega najmanj pričakuješ.
Pridite, usedite se v prve vrste in pustite, da vam razmigamo smejalne mišice. Stand up Lent ni le večer za smeh – je mali upor proti resnosti sveta. Ker če se ne znamo smejati… potem je to šele prava fora.

Povezava do originalnega članka

Festival lent: Minoriti
2025-06-20 00:00 - 2025-06-28 00:00 | festival-lent-minoriti-visit-maribor-pohorje-slovenia-slovenija4
Tam, kjer Lent zaživi. Po poteh, kjer Lent navduši.
Oder v prenovljenem kompleksu Minoritskega samostana predstavlja eno najbolj očarljivih prizorišč Festivala Lent, kjer se odvijajo številni dogodki, kot so komedije, priznani JazzLent ter legendarni afterji. Za Festival Lent je to prizorišče prav posebnega pomena, saj je skoraj kot povratek domov, v samo srce dogajanja.
Od leta 1993, ko so se na tem območju med ruševinami začeli rojevati nepozabni glasbeni, otroški in after dogodki, je Minoritski samostan postal pomemben del zgodovine festivala, ki ga danes zaznamujejo spomini in nova doživetja.

Povezava do originalnega članka

Festival lent: Glavni oder
2025-06-20 00:00 - 2025-06-28 00:00 | Maribor center / Trg Leona Štuklja
Lentamo tam, kjer se dogaja. Lentamo, kjer je najbolje.
Glavni oder Festivala Lent se je po selitvi veličastnega plavajočega odra iz zaliva pri Vodnem stolpu ustalil na največjem trgu v Sloveniji, Trgu Leona Štuklja, ki je bil prenovljen leta 2011 in poimenovan po enem največjih slovenskih olimpijcev.
Prizorišče sredi mestnega jedra se v času festivala spremeni v srce kulturnega dogajanja, kjer se vsak večer zvrstijo vrhunski koncerti domačih in tujih izvajalcev, gledališke in plesne predstave ter nastopi udeležencev največjega slovenskega folklornega festivala – Folkarta.
Ta edinstvena kombinacija tradicije, glasbe in urbanega utripa privablja množice obiskovalcev ter ustvarja nepozabno festivalsko vzdušje pod zvezdami.

Povezava do originalnega članka

Festival Lent 2025
2025-06-20 00:00 - 2025-06-28 00:00 | Maribor center
Znameniti mariborski Festival Lent, največji poletni festival na prostem v Sloveniji in eden najstarejših v Evropi, že več kot 30 let prinaša v mesto poletje.

Povezava do originalnega članka

Flowscape - Krajina giba
2025-06-17 20:30 - 21:30 | Maribor center / Židovski trg
Jerneja Fekonja
Ta koreografski laboratorij bo osredotočen na izmenjavo praktičnih orodij, ki plesalcem pomagajo vzpostaviti povezavo med procesom ustvarjanja in procesom deljenja njihovega dela. Delavnica bo razdeljena na tri dele: plesna kompozicija, instantna kompozicija in del, namenjen razvoju performativne partiture, ki bo javno predstavljena.
V prvem delu, osredotočenem na plesno kompozicijo, bomo skozi praktične in fizične vaje raziskovali plesno telo. Pomemben vidik Jernejinega poučevanja je prenos principov, ki jih plesalci uporabljamo pri gibanju v vertikali kot v floor worku. Glavni cilj njene gibalne metode, Mobile Strength, je razviti zavedanje, kako mišice in misli delujejo usklajeno ter kako lahko »push« in »pull« iz tal sprožita gibanje v kinetični verigi, kar aktivira telo vse od prstov na nogah do glave.
V delu, namenjenem kompoziciji, bomo eksperimentirali z različnimi orodji za razvijanje plesalčeve prezence, koreografskega besedišča in sposobnosti za ustvarjanje bolj kompleksnih kompozicij. Udeleženci bodo nato uporabili ta orodja za oblikovanje svojih koreografskih idej ter raziskovali odnose in interakcije med udeleženci/plesalci. Še posebej v povezavi z umestitvijo sebe v različne prostore in čase ter njihovim učinkom na skupinsko kompozicijo. Prav tako se bomo osredotočili na enega izmed glavnih elementov scapa – zvok. V ospredju bo glasba in način, na katerega plesalci in glasbeniki skupaj ustvarjajo kompozicijo.
Na koncu se bomo osredotočili na oblikovanje javne predstavitve z vzpostavitvijo povezave s prostorom in časom. Ta faza bo poudarjala delo na odru, odnose med nastopajočimi, prostorsko zaznavo in muzikalnost, s čimer bomo na koncu odprli trenutek izmenjave, ki se je razvil med delavnico. Javna predstavitev ne bo zaključena predstava, temveč priložnost za deljenje našega dela skozi performativne elemente.

Povezava do originalnega članka

Mladi plesni ustvarjalci - Equilibrium/Ravnovesje
2025-06-16 20:00 - 21:00 | Maribor center / Lutkovno gledališče Maribor
18.30, Minoritska cerkev
Mladi plesni ustvarjalci
1.Sanjava prostor v srcu
Nina Emeršič, Zoja Šikman; Plesna Izba Maribor; mentorici: Dalanda Diallo, Vanja Kolanovič
2. Predstava prostora spremeni veliko
Ema Breg; Kulturno društvo Center plesa; mentorica: Katarina Rijavec
3. 9 mesecev
Emilija Rajić; Plesna Izba Maribor; mentorici: Dalanda Diallo, Vanja Kolanovič
4. Globine morja
Nina Emeršič; Plesna Izba Maribor; mentorici: Dalanda Diallo, Vanja Kolanovič
5. Čarobni gozd
Zoja Šikman; Plesna Izba Maribor; mentorici: Dalanda Diallo, Vanja Kolanovič
6. Divji svet
Ana Anžel; Plesna Izba Maribor; mentorici: Dalanda Diallo, Vanja Kolanovič
7. Cirkuška arena
Mia Anžel; Plesna Izba Maribor; mentorici: Dalanda Diallo, Vanja Kolanovič
8. V labirintu mojih mislih
Laura Domjanić; Plesna Izba Maribor; mentorici: Dalanda Diallo, Vanja Kolanovič
9. Je zapor res prava rešitev?
Laura Zaverski; Kulturno društvo Center plesa Maribor; mentorici: Katarina Rijavec
10. Življenje v slikah
Pia Zabukovšek; Plesna Izba Maribor; mentorici: Dalanda Diallo, Vanja Kolanovič
11. Vzorec prostora
Miona Krulj; Plesna Izba Maribor; mentorica: April Veselko
12. Vrata, ki zijajo
Lucija Hojnik; Plesna Izba Maribor; mentorica: April Veselko
13. Lori mer
Lori Sluga; Plesna Izba Maribor; mentorica: April Veselko
14. Na drugi strani ogledala
Kaja Trčko Mikola, Lucija Sernc; Plesna izba Maribor; mentorica: Dalanda Diallo
15. Znotraj megle, zunaj sebe
Dora Domjanić; Plesna izba Maribor; mentorica: Dalanda Diallo
16. Prostor med ljudmi
Deborah Iris Ačko Pušnik; Plesna izba Maribor; mentorica: April Veselko
17. Chronotopos
Urška Kramberger; Plesna izba Maribor; mentorica: April Veselko
18. dans ma tête
Maja Voglar Rodošek; Plesna izba Maribor; mentorica: April Veselko
19. Deljenje prostora
Nie Škrabl; mentor: Gašper Kunšek
20. Obred
Luna Vogrin; mentor: Gašper Kunšek
21. Osebni prostor, meja med mano in tabo
Deborah Iris Ačko Pušnik, Asja Žgeč; Plesna izba Maribor; mentorica: Anita Čanadi
22. Ouroboros
Rea Vogrin; Urbana scena; mentor: Gašper Kunšek
23. IMIDŽ
Zarja Ferlinc, Jana Bungurova
https://www.jskd.si/ples/prireditve_ples/opus/opus_25/uvod_opus_25.htm

Ob 20.00, Velika dvorana Lutkovnega gledališča Maribor
Equilibrium/Ravnovesje
Avtorstvo, koreografija in izvedba: Bor Prokofjev
Avtorska glasba: Kristijan Krajnčan
Oblikovanje zvoka: Bor Prokofjev
Oblikovanje svetlobe: Aljaž Zaletel
Mentorstvo: Vita Osojnik
Svetovalec za gib: Gašper Kunšek
Zunanje oko: Alja Lacković
Kreativna producentka: Katja Somrak
Produkcija: PTL
Plesno-gibalni prvenec Bora Prokofjeva Equilibrium/Ravnovesje je transformativni performans, kjer ples postane posoda za osebno metamorfozo, v katerem bodo gledalci priča globoki evoluciji samoizražanja in identitete skozi nenehno gibanje. Fizične omejitve in ponavljajoči se zunanji dejavniki na človeka ne vplivajo le na fizični ravni, temveč tudi na mentalni, kar pa lahko povzroči nestabilnosti, s katerimi se spopada plesalec v svojem solu. Prav to pa ga popelje v še neznane situacije.
Equilibrium pomeni ravnovesje. Skozi nenehno gibanje fizičnega in mentalnega telesa plesalec potuje po poti iz ravnovesja z namenom, da bi odkril nekaj novega v sebi in to umestil v svoj equilibrium.
Bor Prokofjev je profesionalen plesalec in gibalec, performer, glasbeni producent ter DJ. Skozi vsa leta dela v plesu je študiral in raziskoval veliko različnih področji ter pristopov, kot so improvizacija, koreografija, plesne predstave, gledališke predstave, performativne predstave, otroške predstave, site-specific performansi, freestyle/urbani plesi, ulični šovi, plesne bitke … Ukvarja se torej z veliko različnimi plesnimi stili in performativnimi tehnikami. Od leta 2018 sodeluje s številnimi domačimi in tujimi umetniki ter je del številnih predstav, kot so: Chorus (Žigan Krajnčan, Gašper Kunšek), Triadni balet (Jan Krmelj), Peter Klepec (SNG Drama), Cypher (Sara Šoukal, Žigan Krajnčan, Alexander Matthias Tesch), Honey Sparks In The Dark (Kristijan Krajnčan), Fusion Reactor (Žigan Krajnčan, Flota) in Dis:Place (Andrea K. Schlehwein, Netzwerk AKS). Leta 2022 je ustvaril kratko solo predstavo From Inside Out.
https://vimeo.com/950697806

Vstopnice: 5 € sedišče.
Več o ugodnostih in nakupu vstopnic.
Povezava do originalnega članka

Mali modri in mali rumeni 3+
2025-06-13 17:00 | Mala dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

Boj na požiralniku
2025-06-13 00:00 | Maribor center / SNG Maribor
Boj za obstanek
60. Festival Borštnikovo srečanje: Boj na požiralniku v Dvorani Frana Žižka
Vorančeva dela Boj na požiralniku, Solzice in Samorastniki sodijo med temeljna dela slovenske književnosti, njihove filmske upodobitve pa so se globoko zasidrale v kolektivni zgodovinski spomin slovenskega naroda. Pretresljiva zgodba Dihurjeve družine, ki se v surovih razmerah neusmiljeno bori za preživetje na težki, blatni zemlji, je postala del naše kulturne dediščine. Danes v tej kultni pripovedi odkrivamo nove, doslej prezrte in neizrečene plasti njene neizmerne krutosti.
Dihurjeva družina ni zgolj podoba oddaljene ruralne preteklosti, temveč ostaja odsev današnjega časa, v katerem se socialne stiske le še stopnjujejo, četudi v bolj prefinjenih in prikritih oblikah. Nasilje, ki se rodi iz brezizhodnega boja za preživetje – bodisi zaradi zemlje, birokracije ali splošne družbene neenakosti – ne izbira kraja in časa, temveč vedno najde svojo pot do krutosti. Režiser Jernej Lorenci se je te tematike lotil na svoj edinstveno pretanjeni in radikalni uprizoritveni način, pri čemer je v ospredje postavil surovost boja za obstanek.
Vstopnice:

Cena v predprodaji: 15, 12, 10 €
Redna cena: 20, 18, 15 €

Več o dogodku

Povezava do originalnega članka

Agmisterij (zadnjič)
2025-06-11 00:00 | Maribor center / SNG Maribor
Telo kot poligon spomina
60. Festival Borštnikovo srečanje: Klemen Kovačič na odru Dvorane Ondine Otta Klasinc

AGMISTERIJ je avtorjev/performerjev obračun s samim seboj, ki se v obliki enkratnega performansa v trajanju odvija na njegovem lastnem telesu. V ospredje postavlja napetost med oprijemljivim, zemeljskim in vsakdanjim ter posvečenim, poetičnim in presežnim. Z željo po preseganju lastne individualnosti se avtobiografsko ozira v preteklost, pri čemer spomine razprostre kot prizorišče univerzalnih vprašanj: samospoznavanje kot iskanje smisla, spomin kot krhki, a ključni nosilec identitete, samota kot temelj vere ter presenetljivost presežnih občutij, ki vznikajo iz drobnih trenutkov bivanja. Morda smo se motili, ko smo si boga zamišljali večjega od nas.
V izraznem smislu združuje dve gledališki formi – performans v trajanju in buto – pri čemer se opira na njuno ključno lastnost: popolno prisotnost. Prav v tej radikalni umeščenosti v tukaj in zdaj se nemara odpira možnost preseganja časa in prostora ter vstopa v dimenzijo onkraj.
Vstopnice:

Cena v predprodaji: 15 €
Redna cena: 20 €

Več o dogodku

Povezava do originalnega članka

Kam smo prišli? K vam smo prišli!
2025-06-10 12:00 - 14:00 | Kam smo prišli? K vam smo prišli!
Prvo popotovanje Marca Cavalla, znanilca dezinstitucionalizacije, po Sloveniji
Kot simbol podiranja zidov – tistih okoli zavodov in tistih v glavah – bo modri konj Marco Cavallo širil sporočilo o nujnosti zapiranja institucij, v katere zapiramo ljudi z oviranostmi, in vzpostavljanja kulture dobrodošlice ter mreže podpornih storitev v skupnosti.
Konja bo na poti spremljala karavana podpornikov dezinstitucionalizacije s programom, ki opozarja na nujnost sodobne ureditve skrbi za ljudi z dolgotrajnimi oviranostmi.
Modri konj bo središče Maribora obiskal 10. junija opoldne.
Popoldan isti dan bo skupaj s kulturnim programom obiskal zavod Hrastovec, naslednji večer pa skupaj z gostitelji rajal v Muzeju norosti.

Povezava do originalnega članka

Pet kraljev: K psihopatologiji neke monarhije
2025-06-10 00:00 | Maribor center / SNG Maribor
Veliki fevdalni mehanizem zgodovine
60. Festival Borštnikovo srečanje: Pet kraljev v Dvorani Frana Žižka

Uprizoritev skozi prizmo legitimnosti oblasti in politične teologije temelji na Shakespearjevi oktalogiji kraljevskih kronik, ki razgrinja brutalno obdobje angleške zgodovine – od velike srednjeveške krize in stoletne vojne s Francijo do njenega vrhunca v državljanski vojni, znani kot vojna rož. Ta se konča s porazom Riharda III. in vzponom dinastije Tudorjev, ki naposled pripelje v elizabetinsko dobo.
Srednjeveška materialna in duhovna kriza se odraža v psihopatologiji petih vladarjev: Rihard II. trpi za blodnjami o svoji veličini, Henrik IV. za paranojo, Henrik V. za nacionalističnim fanatizmom, Henrik VI. za katatonijo, Rihard III. pa uteleša genocidno brezčutnost. Kot absolutni oblastniki so vsi neizogibno zaznamovani z izgubo človečnosti. Njihova psihološka pot sledi dvema smerema: tisti, ki oblast izgubljajo, postopoma prepoznavajo svojo človeškost, medtem ko jo tisti, ki oblast pridobivajo, vse bolj zamenjujejo za brezčutno mehaniko vladanja – v razbitih ogledalih zaman iščejo lastno podobo.
Shakespearove kronike tako delujejo kot niz prenosov oblasti, pri čemer »veliki fevdalni mehanizem zgodovine« (J. Kott) preizprašuje, kako relevantni so Shakespearovi psihološki modeli oblastnikov danes. Koliko sodobnih političnih praks že odseva v zatohlih dvorih krvoločnih Rihardov in Henrikov?
Vstopnice:

Cena v predprodaji: 15, 12, 10 €
Redna cena: 20, 18, 15 €

Več o dogodku

Povezava do originalnega članka

Balada o trobenti in oblaku
2025-06-09 00:00 | Maribor center / Lutkovno gledališče Maribor, Velika dvorana
Zgodba o starcu
60. Festival Borštnikovo srečanje: Balada o trobenti in oblaku v Veliki dvorani
Balada o trobenti in oblaku Cirila Kosmača velja za enega ključnih romanov slovenske literature druge polovice 20. stoletja. V njem avtor zasnuje pripoved o pisatelju Petru Majcnu, svojem literarnem dvojnem, ki se umakne na osamljeno tolminsko kmetijo, da bi tam napisal zgodbo o starcu Jerneju Temnikarju. Roman mojstrsko prepleta dve ravni: proces nastajanja literarnega dela in pripoved o Temnikarjevem zadnjem dnevu – božični večer leta 1943, ko zapusti svoj dom, da bi poskušal rešiti ujete in ranjene partizane pred gotovo smrtjo.
Predstava, ki temelji na tem romanu, združuje energijo najmlajše generacije gledaliških ustvarjalcev. Ti se v ustvarjalnem procesu soočajo z vprašanji, ki so zanje hkrati oddaljena in izjemno aktualna: kako razumeti vojni čas, ki ga niso doživeli, in kaj pomeni biti umetnik v svetu, kjer je poslušanje drugega pogosto prezrto?
Kaj nam danes pripovedujejo zgodbe naših (pra)starih staršev? In kako dragoceno je umetniško ustvarjanje, če ob vsem tem, kar nas zaposluje, pogosto ne najdemo časa – ali volje – da prisluhnemo drugemu?
Vstopnice:

Cena v predprodaji: 15 €
Redna cena: 20 €

Več o dogodku

Povezava do originalnega članka
